b'\n_START_ARTICLE_\nChristian Wolther\n_START_SECTION_\nArbeid\n_START_PARAGRAPH_\nSom billedkunstner arbeider Wolther i en abstrakt stil innen maleriet, og med en tydelig kontemplativ og fenomenologisk holdning innen foto, video og installasjon. Han bruker ofte tekst p\xc3\xa5 lerreter og i installasjoner. Wolther arbeider innenfor flere disipliner._NEWLINE_I 2008 og i 2009 var han Artist in residence ved Khon Kaen University i Thailand, og avsluttet sitt opphold der som gjestel\xc3\xa6rer og kunstner med utstillingen \xc2\xabREFLECTIONS\xc2\xbb i The Museum of Art and Culture, Khon Kaen University (januar-februar 2009). Bangkok Post (Reflections on modern art: Norwegian artist discourses art/Buddhism in new exhibition, 19. februar 2009) tok opp et sentralt tema ved utstillingen ved \xc3\xa5 betone Wolthers perspektiv p\xc3\xa5 mulige forbindelseslinjer mellom Buddhistisk filosofi og persepsjons-fenomenologiske forhold som kan ligge til grunn for kunstproduksjon og for kognisjon, for\xc3\xb8vrig.\xc2\xa0 _NEWLINE_Som dramatiker og regiss\xc3\xb8r har han arbeidet tildels med filosofisk tematikk, som for eksempel i stykkene \xc2\xabTerskel\xc2\xbb (Det norske teatret, 1994, med Tom Tellefsen som skuespiller. Om tid og rom som eksistensielle opplevelser: Morgenbladet juni 1994: Mer abstrakt enn Beckett) og Den \xc3\x85ttende Dagen (Black Box Teater, 1992, med Kim Haugen og Kjetil Sk\xc3\xb8ien som skuespillere. Tabl\xc3\xa5 i svart boks, Dagbladet, april 1992), der sp\xc3\xb8rsm\xc3\xa5l om spr\xc3\xa5kets og erkjennelsens muligheter og begrensninger st\xc3\xa5r sentralt, men ogs\xc3\xa5 med lettere ting, som komedie og satire som medforfatter for revyen In the Ghetto (Det \xc3\x85pne Teater, Oslo, 1996). Andre forestillinger med et erkjennelsesteoretisk og filosofisk tema men i et mer humoristisk perspektiv var Det vet du ingenting om (Volapuk (stiftelse) 1993), og Aria Variata (performance med danserinnen Monica Emilie Herstad, 1997.) Wolther ble ogs\xc3\xa5 invitert som gjestel\xc3\xa6rer til Statens Teaterh\xc3\xb8gskole (Oslo, 1997) med et treningsopplegg fundert p\xc3\xa5 hans metodikk som pedagog: Skuespillerens Fire Disipliner: Pust, Stemme, Bevegelse og Persepsjon._NEWLINE_Wolther har publisert poesi og prosa i to antologier p\xc3\xa5 Aschehoug Forlag (Stemmer i et hus I (1993) og II (1996) og virket som teaterkritiker for Klassekampen (1995) og Morgenbladet (1993) samt publisert artikler i Spillerom Tidsskrift for Scenekunst (1996 og 1997) og i KUNSTforum (2013). _NEWLINE_Wolthers multimediale arbeid som billedkunstner viser ofte et politisk eller et kulturpolitisk engasjement.\xc2\xa0Et tydelig budskap og perspektiv fra hans utstillingsprosjekter kan sies \xc3\xa5 v\xc3\xa6re at kunstens oppgave i fremtiden kunne v\xc3\xa6re \xc3\xa5 overskride sin vanlige posisjon som leverand\xc3\xb8r av objekter og konsepter og kunstverk i seg selv, for s\xc3\xa5 i st\xc3\xb8rre grad \xc3\xa5 bli en samfunnsengasjert holdning og strategi i den enkelte ut\xc3\xb8ver av kunst og estetikk, hvor de kunstneriske arbeider fungerer mer som en representasjon for en relevant og n\xc3\xb8dvendig filosofisk og vitenskapelig forskning og praksis, til fordel for samfunnets utvikling generelt sett, istedenfor at kunsten skal v\xc3\xa6re begrenset av det mer institusjonaliserte kunstsynet, hvor verdien av arbeidet ligger i det konkrete kunstverket, konseptet eller objektet i seg selv. Det f\xc3\xb8lgende sitatet fra \xc3\xa5pningen av hans kunstbok Untitled Ocean, oversatt fra engelsk, tydeliggj\xc3\xb8r dette perspektivet: \xc2\xabKunst skulle v\xc3\xa6re holdning og strategi innen samfunn og menneskehet, fordi kunst som objekt og konsept ikke er like - filosofisk sett - gyldige lenger, og derfor heller ikke har samme interesse eller verdi som tidligere, utenfor deres respektive rammeverk. Vi trenger n\xc3\xa5 \xc3\xa5 forbedre holdninger og strategier til fordel for verdenssamfunnets videre utvikling. Kunst som holdning og strategi, og som refleksjon og b\xc3\xa6rer av kunnskap, fra b\xc3\xa5de estetiske disipliner og fra vitenskap og filosofi, synes mer relevant for fremtiden. Siden alt idag kan sees som kunst, kan ogs\xc3\xa5 samfunnet og den videre utviklingen av kunnskap sees som kunst. Fremtidens kunstverk kunne v\xc3\xa6re samfunnet og menneskeheten selv.\xc2\xbb _NEWLINE_Wolther har utgitt to kunstb\xc3\xb8ker, Reflections (til separatutstillingen Reflections i Museum of Art and Culture, Khon Kaen University, Thailand) fra 2008, og Untitled Ocean (til separatutstillingen Untitled Ocean i The National Gallery of Thailand) fra 2011.'